**ΠΑΡΑΡΤΗΜΑ - Φύλλο Συμμόρφωσης**

**Σκοπός**

Το παρόν έχει σκοπό να βοηθήσει την επιτροπή αξιολόγησης για την εξακρίβωση των ελάχιστων απαιτήσεων για την εν λόγω προμήθεια, όπως περιγράφονται παρακάτω:

**ΤΕΧΝΙΚΕΣ ΑΠΑΙΤΗΣΕΙΣ**

1. Τα Φύλλα Συμμόρφωσης συμπληρώνονται ώστε οι διαγωνιζόμενοι να τεκμηριώνουν τις απαντήσεις στις ζητούμενες προδιαγραφές με παραπομπές σε σχετικά κείμενα, τεχνικά έγγραφα και σε εγκεκριμένα εγχειρίδια του κατασκευαστικού οίκου.

2. Το Φύλλο Συμμόρφωσης Τεχνικών Προδιαγραφών ακολουθεί την μορφή πίνακα ώστε να διευκολυνθεί το έργο της αξιολόγησης. Οι διαγωνιζόμενοι υποβάλλουν υποχρεωτικά και με ποινή αποκλεισμού, το φύλλο συμπληρωμένο και με πλήρεις παραπομπές στη σελίδα / σελίδες του επιμέρους φακέλου τεχνικής προσφοράς (στην αναλυτική τεχνική περιγραφή, είτε στα συνημμένα σχετικά κείμενα, ή εγχειρίδια, ή έγγραφα, ή prospectus / manuals κλπ).

3. ***Κάθε τεχνική προσφορά πρέπει να περιέχει όλα τα τεχνικά χαρακτηριστικά, τυχόν πιστοποιητικά, prospectus, εγχειρίδια και φωτογραφίες, δηλώσεις, πιστοποιητικά, σχέδια, υπολογισμούς κλπ των προσφερομένων ειδών, εφόσον αυτές δεν ενυπάρχουν στα τεχνικά φυλλάδια. Στην τελευταία περίπτωση θα πρέπει να προσδιορίζεται η ακριβής θέση των φωτογραφιών των προσφερόμενων ειδών εντός του τεχνικού φυλλαδίου.***

4. Για τη συμπλήρωση του Φύλλου Συμμόρφωσης, ισχύουν τα παρακάτω:

 Στη Στήλη «ΤΕΧΝΙΚΑ ΧΑΡΑΚΤΗΡΙΣΤΙΚΑ» περιγράφονται οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.

 Στη Στήλη «ΤΕΚΜΗΡΙΩΣΗ» ο διαγωνιζόμενος θα πρέπει να απαντήσει αναλυτικά ακολουθώντας τη σειρά και συμπληρώνοντας όλα τα αντίστοιχα πεδία της στήλης με αναλυτική κατά προτίμηση περιγραφή, πληρότητα και τεκμηρίωση ώστε να γίνει πλήρης αξιολόγηση από την Επιτροπή Διαγωνισμού.

 Στη Στήλη «ΠΑΡΑΠΟΜΠΗ» θα καταγραφεί από τον διαγωνιζόμενο η σαφής παραπομπή (με αριθμό σελίδας/σελίδων) στην αναλυτική τεχνική περιγραφή ή/και στα απαραίτητα τεχνικά φυλλάδια, prospectus, εγχειρίδια κλπ που αυτός έχει περιλάβει στον επί μέρους φάκελο τεχνικής προσφοράς ή στον τυχόν επιπλέον φάκελο με τα τεχνικά στοιχεία που συνοδεύει τον κυρίως φάκελο, που κατά την κρίση του διαγωνιζόμενου τεκμηριώνουν τα στοιχεία του Φύλλου Συμμόρφωσης.

5. Είναι ιδιαίτερα επιθυμητή η πληρέστερη κατά προτίμηση συμπλήρωση των παραπομπών, οι οποίες πρέπει να είναι κατά το δυνατόν συγκεκριμένες (π.χ. Τεχνικό Φυλλάδιο 3, Σελ. 4 Παράγραφος 4, κλπ). Αντίστοιχα στο τεχνικό φυλλάδιο ή στην αναλυτική τεχνική έκθεση του επιμέρους φακέλου τεχνικής προσφοράς, θα υπογραμμιστεί το σημείο που τεκμηριώνει τη συμφωνία και θα σημειωθεί η αντίστοιχη παράγραφος του Φύλλου Συμμόρφωσης στην οποία καταγράφεται η ζητούμενη προδιαγραφή (π.χ. Τεχνική Προδιαγραφή Α/Α 4.5).

6. Σε περίπτωση ασυμφωνίας μεταξύ των τεχνικών περιγραφών και φύλλου συμμόρφωσης, υπερισχύουν οι απαντήσεις του φύλλου συμμόρφωσης. Για την τεκμηρίωση των απαιτήσεων του φύλλου συμμόρφωσης υποβάλλονται αντίστοιχες υπεύθυνες δηλώσεις, εκτός εάν αυτές τεκμηριώνονται με άλλο τρόπο.

**Οι απαντήσεις στις τεχνικές απαιτήσεις να είναι αναλυτικές και επεξηγηματικές** (**να παραπέμπουν σε συγκεκριμένες παραγράφους των τεχνικών φυλλαδίων όπου είναι δυνατό**).

| **ΤΕΧΝΙΚΑ ΧΑΡΑΚΤΗΡΙΣΤΙΚΑ** **ΗΜΙΥΠΟΓΕΙΟΥ ΚΑΔΟΥ** | **ΑΠΑΙΤΗΣΗ** | **ΤΕΚΜΗΡΙΩΣΗ** | **ΠΑΡΑΠΟΜΠΗ** |
| --- | --- | --- | --- |
| **ΟΣΟΝ ΑΦΟΡΑ ΤΟΥΣ ΚΑΔΟΥΣ 1.500 lt**Το κυρίως σώμα (κορμός) θα έχει σχήμα κωνικό - κυλινδρικό, μονοκόμματο θα είναι κατασκευασμένο από ανθεκτικό πολυαιθυλένιο υψηλού μοριακού βάρους, ομοιογενές χωρίς πόρους, τελείως στεγανό και με μεγάλη αντοχή στις πλευρικές πιέσεις. Οι υπό προμήθεια κάδοι θα είναι χωρητικότητας τουλάχιστον 1.500 lt.Οι κάδοι αυτοί θα τοποθετηθούν σε ειδικά διαμορφωμένους χώρους μέσα στο έδαφος και σε βάθος όχι μεγαλύτερο από 1.5 μέτρα | ΝΑΙ |  |  |
| Το κάτω μέρος του κάδου θα πρέπει να διαθέτει μεταλλικό ανοξείδωτο δακτυλίδι ασφαλείας σε ύψος περίπου 50 cm από το κάτω μέρος για την ασφαλή αγκύρωση τoυ στο έδαφος. Το βάρος του κυρίως σώματος θα είναι περίπου 90 κιλά και θα φέρει σήμανση ημερομηνίας παραγωγής. | ΝΑΙ |  |  |
| Το επάνω μέρος του κάδου θα φέρει απαραίτητα προσθαφαιρούμενο καπάκι από πολυαιθυλένιο, το οποίο θα κλείνει ερμητικά το σώμα του κάδου για την αποφυγή δυσάρεστων οσμών και για την αποφυγή εισροής βρόχινων νερών. | ΝΑΙ |  |  |
| Θα έχει μέγιστη διάμετρο 1,10 m (± 5%) και ύψος όχι μεγαλύτερο από 1,20 m πάνω από το έδαφος μαζί με το καπάκι και θα τοποθετείται σταθερά μέσα στη γη σε βάθος όχι μεγαλύτερο από 1,50 m (±5%). Το πάχος του κυλινδρικού τοιχώματος του κάδου θα είναι περίπου 10mm (±5%) και θα φέρει σήμανση ημερομηνίας παραγωγής. | ΝΑΙ |  |  |
| Το καπάκι κάθε κάδου θα φέρει στόμιο ρίψης απορριμμάτων, διαμέτρου από 30cm έως 40cm, έτσι ώστε να είναι δυνατή η απόρριψη όσο το δυνατό μεγαλύτερων σάκων με οικιακά απορρίμματα και παράλληλα να αποφεύγεται η ρίψη ογκωδών αντικειμένων εντός του κάδου. | ΝΑΙ |  |  |
| Το κάλυμμα της θυρίδας απόρριψης θα είναι ενσωματωμένο στο εξωτερικό κάλυμμα χωρίς να εξέχει καθόλου από αυτό. Με αυτό τον τρόπο δεν θα δημιουργούνται εξογκώματα τα οποία μπορεί να τραυματίσουν τους κατοίκους και δεν θα υπάρχει κίνδυνος να ανοίγει με ισχυρό αέρα. Το κάλυμμα θα στηρίζεται σε άξονα από ανοξείδωτο χάλυβα. Θα φέρει εύχρηστη χειρολαβή ανοίγματος, διαμορφωμένη κατά την χύτευση και θα έχει χρώμα επιλογής της αρμόδιας υπηρεσίας του Δήμου. | ΝΑΙ |  |  |
| Το πορτάκι της θυρίδας απόρριψης, θα διαθέτει ειδική εγκοπή έτσι ώστε να εφαρμόζει ερμητικά με το καπάκι για την αποφυγή εξαγωγής δυσάρεστων οσμών και για μεγαλύτερη αντοχή θα είναι διπλού τοιχώματος. | ΝΑΙ |  |  |
| Το δοχείο ανύψωσης (εσωτερικός κάδος) που βρίσκεται μέσα στο κυρίως σώμα και στο οποίο συσσωρεύονται τα απορρίμματα, αποτελεί το κυριότερο μέρος του συστήματος και επομένως πρέπει να είναι ανθεκτικό και κατασκευασμένο από πολυαιθυλένιο έτσι ώστε να συγκρατεί κατά την ανέλκυσή του το βάρος του όγκου των απορριμμάτων.  | ΝΑΙ |  |  |
| Κάθε κάδος στο εσωτερικό του θα είναι εφοδιασμένος με έναν ειδικής κατασκευής σάκο ο οποίος θα διαθέτει στο κάτω μέρος ειδικό πρόσθετο κάδο συλλογής υγρών από ενισχυμένο πολυαιθυλένιο, χωρητικότητας τουλάχιστον 120 λίτρων. | ΝΑΙ |  |  |
| Εντός των σάκων θα τοποθετούνται σακούλες πλαστικές μιας χρήσης, με μεγάλη αντοχή και ακρίβεια κατάλληλων διαστάσεων, μέσα στις οποίες θα σωρεύονται τα απορρίμματα. Θα εξασφαλίζουν τη διατήρηση της καθαριότητας του μόνιμου σάκου και θα είναι κατασκευασμένες από ανακυκλώσιμο πρωτογενές πολυαιθυλένιο με βάρος περίπου 0,9Κgr/τεμ και ύψος περίπου 3,00μέτρα. | ΝΑΙ |  |  |
| O σάκος θα αδειάζει ανασύροντας τον από τον κάδο και θα διαθέτει ασφαλή μηχανισμό με σχοινί, το οποίο τραβώντας, θα ανοίγει το κάτω μέρος και θα εκκενώνονται τα απορρίμματα. | ΝΑΙ |  |  |
| Ο κάδος πρέπει να διαθέτει σύστημα εξουδετέρωσης οσμών το οποίο θα λειτουργεί 24 ώρες/ημέρα χωρίς την ανάγκη χρήσης μπαταριών. Το σύστημα θα αποτελείται από πλάκα τζελ για ευκολία χρήσης μέσα στην οποία θα είναι τοποθετημένα τα ενεργά συστατικά. Η πλάκα θα έχει διαστάσεις περίπου 280 Χ 220 Χ 6 mm. | ΝΑΙ |  |  |
| Τον κάδο αποθήκευσης απορριμμάτων με ειδική διαμόρφωση για την συγκράτηση υγρών κατασκευασμένο από πολυαιθυλένιο βάρους όχι μεγαλύτερο από 125 κιλά. | ΝΑΙ |  |  |
| **ΟΣΟΝ ΑΦΟΡΑ ΤΟΥΣ ΚΑΔΟΥΣ 200 lt**Το κυρίως σώμα (κορμός) θα έχει σχήμα κωνικό - κυλινδρικό, μονοκόμματο θα είναι κατασκευασμένο από ανθεκτικό πολυαιθυλένιο υψηλού μοριακού βάρους, ομοιογενές χωρίς πόρους, τελείως στεγανό και με μεγάλη αντοχή στις πλευρικές πιέσεις. Οι υπό προμήθεια κάδοι θα είναι χωρητικότητας τουλάχιστον 200 lt. | ΝΑΙ |  |  |
| Το υπέργειο τμήμα του θα φέρει εξωτερική διακοσμητική επιφάνεια. Θα έχει μέγιστη διάμετρο 600 mm και ύψος όχι μεγαλύτερο από 1 m πάνω από το έδαφος, μαζί με το καπάκι. Το πάχος του κυλινδρικού τοιχώματος του κάδου θα είναι περίπου 8 mm περίπου. Το βάρος του κυρίως σώματος θα είναι περίπου 30 κιλά και θα φέρει σήμανση ημερομηνίας παραγωγής. | ΝΑΙ |  |  |
| Το επάνω μέρος του κάδου θα φέρει απαραίτητα προσθαφαιρούμενο καπάκι από πολυαιθυλένιο (HD), το οποίο θα κλείνει ερμητικά στο σώμα του κάδου. Το καπάκι κάθε κάδου θα φέρει στόμιο ρίψης απορριμμάτων, διαμέτρου από 20cm έως 30cm, έτσι ώστε να είναι δυνατή η απόρριψη όσο το δυνατό μεγαλύτερων απορριμμάτων και παράλληλα να αποφεύγεται η ρίψη ογκωδών αντικειμένων εντός του κάδου. Το κάλυμμα του στομίου ρίψης θα είναι ενσωματωμένο στο εξωτερικό κάλυμμα χωρίς να εξέχει καθόλου από το εξωτερικό κάλυμμα και να μην δημιουργεί εξογκώματα τα οποία μπορεί να τραυματίσουν τους κατοίκους. Θα φέρει εύχρηστη χειρολαβή ανοίγματος, διαμορφωμένη κατά την χύτευση . Στον μεντεσέ ανάρτησης πρέπει να διαθέτει ειδικό κάλυμμα έτσι ώστε να μην εξέρχονται οι οσμές. Επίσης θα διαθέτει σύστημα επιστροφής στη θέση του μόλις αφεθεί ελεύθερο. O κάδος θα αδειάζει ανασύροντας από το εσωτερικό την σακούλα μιας χρήσης. | ΝΑΙ |  |  |
| Ο χρόνος εγγύησης καλής λειτουργίας θα είναι τουλάχιστον ένα έτος από την ημερομηνία οριστικής παραλαβής. | ΝΑΙ |  |  |
| Σε περίπτωση που μέρος, υποσύνολο η σύνολο των ως άνω προσφερομένων υλικών, παρουσιάσει πρόβλημα μέσα στο χρόνο εγγύησης καλής λειτουργίας, αυτό αντικαθίσταται ή επισκευάζεται από τον προμηθευτή χωρίς καμία επιβάρυνση για τοΔΗΜΟ. Για το εύλογο του χρόνου αποκατάστασης των βλαβών ορίζονται και γίνονται αποδεκτές δέκα (10) ημερολογιακές ημέρες τουλάχιστον, από την έγγραφη ειδοποίηση περί βλάβης . | ΝΑΙ |  |  |
| Ο ανάδοχος θ' αναλάβει την υποχρέωση, με δικές του δαπάνες και κατάλληλο τεχνικό προσωπικό, να επιδείξει την λειτουργία του συστήματος και να εκπαιδεύσει το προσωπικό που θα του παραχωρήσει ο δήμος σε όλα τα θέματα λειτουργιών, χειρισμού και επισκευών των υπό προμήθεια ειδών. Προς τούτο θα υποβάλει **υπεύθυνη δήλωση ότι αναλαμβάνει, εφόσον αναδειχθεί ανάδοχος, την εν λόγω επίδειξη και εκπαίδευση.** Η εκπαίδευση θα γίνει στον τόπο εργασίας, όλα δε τα έξοδα που θα προκύψουν από τις υποχρεώσεις αυτές βαρύνουν αποκλειστικά τον ανάδοχο. Σημειώνεται ότι η εκπαίδευση δεν μπορεί να διαρκέσει λιγότερο από πέντε (5) εργάσιμες ημέρες, θα υλοποιηθεί μέσα στην περίοδο δοκιμαστικής λειτουργίας και θα πρέπει να έχει ολοκληρωθεί μέχρι την οριστική παραλαβή. **Στην υπεύθυνη δήλωση ο ανάδοχος θα υποβάλλει αναλυτικό πρόγραμμα εκπαίδευσης το οποίο θα εφαρμοστεί μετά και την σύμφωνη γνώμη της υπηρεσίας**.Επιπλέον και μέσα στην διάρκεια της συμβατικής περιόδου εγγύησης καλής λειτουργίας, η τεχνική υποστήριξη των προϊόντων (εργασίες επισκευών ή/και περιοδικής συντήρησης ή/και ρυθμίσεων), όπου και να εκτελούνται αυτές, θα παρακολουθούνται από το προσωπικό που θα υποδείξει ο δήμος (τρία άτομα τουλάχιστον), με δαπάνες του αναδόχου και σύμφωνα με το ως άνω πρόγραμμα εκπαίδευσης που υποβάλει, για την απόκτηση εμπειρίας. | ΝΑΙ |  |  |
| Το εργοστάσιο κατασκευής ή ο προμηθευτής των υπόγειων κάδων θα πρέπει να διαθέτουν πιστοποιητικό διαχείρισης ποιότητας της σειράς **ISO 9001:2008** ή μεταγενέστερης ή ισοδύναμο.Πιστοποιητικά ποιότητας της σειράς **ISO 9001** για τεχνική υποστήριξη μετά την πώληση και της σειράς **ISO 14001** για τον προμηθευτή | ΝΑΙ |  |  |
| Με ευθύνη του προμηθευτή **(και προσκόμιση υπεύθυνης δήλωσης),** θα γίνουν οι παρακάτω απαραίτητες εργασίες, ώστε να ολοκληρωθεί η προμήθεια και η εγκατάσταση των υπόγειων κάδων σε πλήρη λειτουργία :Κατ’ αρχήν ελέγχονται προσεκτικά με σύγχρονα κατάλληλα μηχανήματα οι χώροι για την ύπαρξη υπόγειων δικτύων ευκολιών που τυχόν υπάρχουν στα σημεία, όπου πρόκειται να εκτελεστούν οι εργασίες της εκσκαφής. Τυχόν φθορές στα υπόγεια δίκτυα αποκαθίστανται με ευθύνη και δαπάνες του αναδόχου.Σε περίπτωση ακαταλληλότητας του σημείου ο ανάδοχος υποχρεούται να προβεί με δικά του έξοδα στην εξεύρεση νέας τοποθεσίας, πλησίον της παλιάς, πάντα σε συνεργασία με την αρμόδια υπηρεσία.* Διάνοιξη σκάμματος αναλόγων διαστάσεων με το κυρίως σώμα. Ο πυθμένας υποχρεωτικά διαστρώνεται με άμμο λατομείου.
* Πλήρης κατασκευή θέσης (υλικά+εργασία), εκσκαφή, κατασκευή κυκλικών θέσεων διαμέτρου 1,5 m, πάχους 0,10 mm από σκυρόδερμα C 16/20.
* Μετά την πλήρη εγκατάσταση από τον ανάδοχο, η αποκατάσταση της υπάρχουσας υποδομής (πλακόστρωση, ασφαλτόστρωση κ.λπ.) θα γίνει με ευθύνη και δαπάνη του αναδόχου.
* Κατά την εκτέλεση όλων των εργασιών ο προμηθευτής έχει την υποχρέωση για τη σήμανση του χώρου εκτέλεσης των εργασιών και λήψης όλων των απαραίτητων μέτρων ασφαλείας των εργαζομένων και των πολιτών (τρίτων).
 | ΝΑΙ |  |  |
| ο προσφέρων πρέπει να επισυνάπτει τα απαραίτητα τεχνικά φυλλάδια κατασκευαστών, προσπέκτους, οδηγίες και εγχειρίδια χρήσεως, συνοδευτικά τεχνικά ή και κατασκευαστικά σχέδια, service manuals, κατάλληλα σχήματα, εικόνες, φωτογραφίες, πιστοποιητικά, CDs, δικαιολογητικά και ότι άλλο στοιχείο τεκμηρίωσης διαθέτει που αποδεικνύει την συμμόρφωση των προσφερομένων ειδών με τις απαιτήσεις των τεχνικών προδιαγραφών και με τις λοιπές υποχρεώσεις και όρους, ώστε να είναι εύκολη η αξιολόγηση από την αρμόδια επιτροπή.Τα κατατιθέμενα τεχνικά φυλλάδια, πρέπει να επαληθεύουν τα τεχνικά και ποιοτικά χαρακτηριστικά που αναγράφονται τόσο στο τεύχος Τεχνικών Προδιαγραφών της παρούσας μελέτης, όσο και στην προσφορά του συμμετέχοντα. Πρέπει να είναι αυθεντικά πρωτότυπα (όχι φωτοτυπίες) του μητρικού κατασκευαστικού οίκου. Πρέπει να είναι αυτά που χρησιμοποιεί ο οίκος κατασκευής του προϊόντος, στο πλαίσιο της πολιτικής προώθησης των πωλήσεων του στις αγορές (ιδιωτικές και Δημοσίου) του ενδιαφέροντος του. | ΝΑΙ |  |  |
| Ο προσφέρων **πρέπει να περιλάβει στην τεχνική του προσφορά τεχνική έκθεση/έγγραφη δήλωση στην οποία θα αναφέρει όσα απαιτούνται από τα τεχνικά στοιχεία στην μελέτη**. Εάν οι προσφέροντες δεν θα κατασκευάσουν τα προσφερόμενα είδη μερικά ή ολικά σε δικό τους εργοστάσιο, **απαιτείται υπεύθυνη δήλωση προς τον δήμο, του εκπροσώπου του εργοστασίου στο οποίο αυτά θα κατασκευασθούν, με την οποία θα δηλώνεται ότι αποδέχεται την εκτέλεση της προμήθειας σε περίπτωση κατακύρωσης στον προμηθευτή υπέρ του οποίου εκδίδει την υπεύθυνη δήλωση.**  | ΝΑΙ |  |  |
| Ειδικά για την καλή λειτουργία του συστήματος ο προμηθευτής κατά τη διάρκεια της εγγύησης του συστήματος θα πρέπει να ανταποκρίνεται άμεσα (εντός 24ώρου) σε κάθε κλίση της υπηρεσίας για επισκευή οποιασδήποτε βλάβης στο σύστημα. Η επισκευή θα πρέπει να ολοκληρώνεται εντός το πολύ δέκα (10) ημερών.Επίσης, για το πρόγραμμα περιοδικής συντήρησης αλλά και επισκευής βλαβών θα δίδεται εγγράφως πλήρης αναφορά στην υπηρεσία, η οποία θα συμπεριλαμβάνει το είδος και το κόστος όλων των εργασιών και των ανταλλακτικών που θα χρησιμοποιηθούν τόσο πριν όσο και μετά από κάθε επέμβαση. | ΝΑΙ |  |  |
| 1. Μετά το τέλος της περιόδου εγγύησης καλής λειτουργίας, ο προσφέρων πρέπει να αναλάβει την δέσμευση να καλύψει τον δήμο με όλα τα απαραίτητα ανταλλακτικά για την επισκευή και συντήρηση των προσφερόμενων ειδών ανάλογα με την εκάστοτε παρουσιαζόμενη ανάγκη, για τα επόμενα δέκα (10) τουλάχιστον χρόνια από την λήξη της περιόδου εγγύησης καλής λειτουργίας. **Η υποχρέωση αυτή αναλαμβάνεται με δήλωση του προσφέροντος ότι δέχεται την ως άνω δέσμευση, η οποία κατατίθεται στο σημείο αυτό με τα λοιπά στοιχεία στον φάκελο υποφάκελο δικαιολογητικών συμμετοχής - τεχνικής προσφοράς. Στην δήλωση αυτή πρέπει να αναφέρεται ρητά η προτεινόμενη διάρκεια των 10 ετών κατ΄ ελάχιστον που αποτελεί την περίοδο δέσμευσης για κάλυψη του δήμου με ανταλλακτικά και ο χρόνος παράδοσης ανταλλακτικών ή / και εξαρτημάτων από την επομένη εργάσιμη της έγγραφης ζήτησης τους**

Προσφορά στην οποία δηλώνεται περίοδος κάλυψης με ανταλλακτικά μικρότερη των δέκα (10) ετών ή χρόνος διάθεσης οποιουδήποτε ανταλλακτικού ήθελε ζητηθεί από τον δήμο μεγαλύτερος των δέκα (10) εργάσιμων ημερών από την επομένη εργάσιμη της έγγραφης ζήτησης, απορρίπτεται ως απαράδεκτη. | ΝΑΙ |  |  |
| **Ο προσφέρων πρέπει να αναφέρει στο ΤΕΥΔ τις κυριότερες παραδόσεις όμοιου εξοπλισμού (ημιυπόγειους κάδους) σε δημόσιους φορείς και οργανισμούς, κατά την τελευταία πενταετία.** Οι παραδόσεις θα αποδεικνύονται με πιστοποιητικά οριστικής παραλαβής και καλής λειτουργίας που εκδόθηκαν και θεωρήθηκαν από αρμόδια αρχή. ***Απαιτείται να έχει πραγματοποιηθεί τουλάχιστον μία όμοια προμήθεια αξίας τουλάχιστον 50% με την παρούσα δημόσια σύμβαση κατά την τελευταία πενταετία.*** | ΝΑΙ |  |  |
| **Θα υποβληθεί Υ.Δ.** αποδοχής της προμήθειας και ότι μπορεί να προμηθεύσει τον Δήμο με όλη την ποσότητα που προβλέπεται στη μελέτη, μέσα σε χρονικό διάστημα από την ημερομηνία υπογραφής της σύμβασης έως 30-09-2021. | ΝΑΙ |  |  |
| **Θα υποβληθεί Υ.Δ.** Υπεύθυνη δήλωση του κατασκευαστή των κάδων για την σωστή συνεργασία του μηχανισμού στήριξης με τον κάδο. | ΝΑΙ |  |  |

**Ο ΠΡΟΣΦΕΡΩΝ**

**(ηλεκτρονική υπογραφή νόμιμου εκπροσώπου)**